Το ***Total War: Shogun 2*** (απεικονίζεται ως: ***Total War: SHOGUN 2***) είναι βιντεοπαιχνίδι στρατηγικής που αναπτύχθηκε από την The Creative Assembly και κυκλοφόρησε από την Sega. Αποτελεί μέρος της σειράς παιχνιδιών *Total War* και χρονολογείται στην Ιαπωνία του 16ου αιώνα, όπως και το πρώτο παιχνίδι της σειράς.

Το παιχνίδι χρονολογείται στον 16ο αιώνα όπου η Ιαπωνία ακολουθούσε το Φεουδαρχικό σύστημα διακυβέρνησης μετά από τον Πόλεμο Όνιν. Η χώρα διαιρείται σε τοπικές φατρίες που τις ηγείται ένας πολέμαρχος και αγωνίζονται για κυριαρχία στην Ιαπωνία. Σκοπός του παίκτη είναι να διοικήσει την φατρία της επιλογής του με τέτοιο τρόπο ώστε να νικήσει σε πόλεμο άλλες και ως απώτερος σκοπός θέτεται η κατάληψη του Κιότο που είναι η αυτοκρατορική πρωτεύουσα. 

Το παιχνίδι είχε μεγάλη επιτυχία. Όταν βγήκε, ήταν πρώτο στις πωλήσεις στο Steam για το πρώτο τρίμηνο του 2011 πωλώντας πάνω από 190.000 αντίτυπα. Επίσης το παιχνίδι κέρδισε βραβείο BAFTA ως *Καλύτερο Παιχνίδι Στρατηγικής*.

Λεπτομέρειες
------------

### Φατρίες

Υπάρχουν συνολικά δώδεκα φατρίες στο παιχνίδι. Οι οκτώ από αυτές υπάρχουν μαζί με το βασικό παιχνίδι και οι άλλες τέσσερις ξεκλειδώνονται εάν ο παίκτης έχει αγοράσει κάποιο από τα πακέτα επέκτασης. Καθεμία από τις φατρίες έχει ξεχωριστά πλεονεκτήματα αλλά και αδυναμίες. Επίσης, κάθε μια από τις φατρίες έχει μια ειδική μονάδα αποκλειστική σε αυτή. Εκτός από τις παραπάνω, υπάρχουν και άλλες φατρίες που δεν μπορεί ο παίκτης να ελέγξει, όπως για παράδειγμα η *Amako*.

Εικόνα που αναπαριστά έναν Σαμουράι από το παιχνίδι. Διακρίνεται η ομοιότητα που έχει σε σχέση με την Ιαπωνική Καλλιτεχνία.
### Μονάδες

Μονάδες Σαμουράι συγκρούονται με μονάδες Ιππικού.
Ο παίκτης στην αρχή έχει στον έλεγχο του λίγες και αδύναμες μονάδες που ονομάζονται *ashigaru*. Αυτές είναι ουσιαστικά αγρότες με ελαφρύ εξοπλισμό και επένδυση. Όσο όμως προχωρά το παιχνίδι και η οικονομία του παίκτη μπορεί να ξεκλειδώσει μέσω τεχνολογιών και άλλες, πιο προχωρημένες. Συναντώνται όλες οι γνωστές Ιαπωνικές μονάδες, όπως Σαμουράι και Ιππικό με Κατάνα. Στο τέλος του παιχνιδιού υπάρχει δυνατότητα ο παίκτης να ξεκλειδώσει ειδικές μονάδες που έχουν μεγάλο κόστος αλλά είναι οι καλύτερες που υπάρχουν, όπως για παράδειγμα Ήρωες της Κατάνα. 

Υπάρχουν και οι μονάδες στόλου, που είναι πολύ λιγότερες σε σχέση με τις μονάδες ξηράς. Τα πλοία χωρίζονται στα πολεμικά και στα εμπορικά. Υπάρχουν και ειδικά πλοία με κανόνια που ο παίκτης μπορεί να αποκτήσει αν έχει διπλωματικές σχέσεις με τους Πορτογάλους.

### Κτίρια

Μέσα στις πόλεις ο παίκτης έχει την δυνατότητα να κατασκευάσει κτίρια. Αυτό είναι επιτακτικό διότι μόνο με την κατασκευή νέων κτισμάτων μπορεί ένας παίκτης να ξεκλειδώσει καινούριες μονάδες. Το πιο βασικό κτίριο που δεν μπορεί να καταστραφεί ή κατεδαφιστεί είναι το κάστρο, που παρέχει την οχύρωση. Όσο καλύτερο είναι, τόσο καλύτερη οχύρωση έχει. Μπορούν να κτιστούν κτίρια στρατιωτικού χαρακτήρα, που έχουν στοχευμένη εκπαίδευση (τοξότες, ιππικό κτλ.). Ακόμη μπορούν να κτιστούν θρησκευτικά, οικονομικά και γεωργικά. Υπάρχουν και τα κτίρια υποδομών, που είναι οι δρόμοι, τα λιμάνια και διάφορα ειδικά κτίρια.

### Ιστορικό υπόβαθρο

Το παιχνίδι δίνει ιδιαίτερη έμφαση στην ιστορία, παρόλα αυτά δεν μπορεί να ειπωθεί ότι την προσομοιώνει. Ο παίκτης τοποθετείται σε ιστορικές συνθήκες με ιστορικές μονάδες και λειτουργίες, αλλά μέχρι εκεί. Οι υπόλοιπες δράσεις του είναι αυτόβουλες και μπορούν να μην ακολουθήσουν την ιστορία. Ο σχεδιασμός του παιχνιδιού και ειδικότερα ο καλλιτεχνικός σχεδιασμός ακολουθεί το παράδειγμα των Ιαπωνικών Καλλιτεχνικών καθ'όλη την διάρκεια του παιχνιδιού.

Πακέτα επέκτασης
----------------

Κυκλοφορούν συνολικά δύο πακέτα επέκτασης για το παιχνίδι:

* Total War: SHOGUN 2 - Rise of the Samurai που εστιάζει στον Πόλεμο Γκέμπεϊ που χάρη σε αυτόν η τάξη των Σαμουράι κυριάρχησε. Τοποθετείται χρονικά πριν από τα γεγονότα του Shogun 2.
* Total War: Shogun 2 - Fall of the Samurai που εστιάζει στην Μεταρρύθμιση Μεϊτζί και χωρίζει το παιχνίδι σε αυτούς που υποστηρίζουν τον Αυτοκράτορα και σε αυτούς που υποστηρίζουν τον Σόγκουν. Το παιχνίδι το τοποθετείται χρονικά μετά τα γεγονότα του Shogun 2 και εστιάζει σε μονάδες με μπαρούτι και γενικότερα σχηματισμούς μαχών του 19ου αιώνα.

Παραπομπές
----------

1. ↑  «Total War: SHOGUN 2». *Steam*. Ανακτήθηκε στις 19 Αυγούστου 2016.
2. ↑  Ηλεκτρονικός οδηγός του *Total War: SHOGUN 2*, ενότητα "Starting a Campaign", Becoming Shogun.
3. ↑  Ηλεκτρονικός οδηγός του *Total War: SHOGUN 2*, ενότητα "Starting a Campaign", Being Shogun.
4. ↑  «FADE (Forecasting and Analyzing Digital Entertainment) claims Total War: Shogun 2 was Steam's biggest Q1 seller». *Game Watcher*. 27 Απριλίου 2011. Αρχειοθετήθηκε από το πρωτότυπο στις 30 Αυγούστου 2016. Ανακτήθηκε στις 19 Αυγούστου 2016.
5. ↑  «Total War: Shogun 2 - Awards». *IMDB*. Ανακτήθηκε στις 19 Αυγούστου 2016.
6. ↑  «Total War: Shogun 2 - Clans». *Honga*. Αρχειοθετήθηκε από το πρωτότυπο στις 24 Αυγούστου 2016. Ανακτήθηκε στις 20 Αυγούστου 2016.
7. ↑  «Yari Ashigaru». *Total War Encyclopaedia*. Αρχειοθετήθηκε από το πρωτότυπο στις 12 Μαΐου 2016. Ανακτήθηκε στις 24 Αυγούστου 2016.
8. ↑  «Total War: Shogun 2 - Katana Samurai». *Total War Encyclopaedia*. Αρχειοθετήθηκε από το πρωτότυπο στις 12 Μαΐου 2016. Ανακτήθηκε στις 24 Αυγούστου 2016.
9. ↑  «Total War: Shogun 2 - Katana Hero». *Total War Encyclopaedia*. Αρχειοθετήθηκε από το πρωτότυπο στις 23 Απριλίου 2016. Ανακτήθηκε στις 24 Αυγούστου 2016.
10. ↑  «Nanban Trade Ship». *Total War Encyclopaedia*. Αρχειοθετήθηκε από το πρωτότυπο στις 12 Ιανουαρίου 2017. Ανακτήθηκε στις 24 Αυγούστου 2016.
11. ↑  «Total War: Shogun 2: Fort». *Total War Encyclopaedia*. Αρχειοθετήθηκε από το πρωτότυπο στις 12 Μαΐου 2016. Ανακτήθηκε στις 24 Αυγούστου 2016.
12. ↑  «Total War: Shogun 2 - Sword School». *Total War Encyclopaedia*. Αρχειοθετήθηκε από το πρωτότυπο στις 27 Μαρτίου 2017. Ανακτήθηκε στις 24 Αυγούστου 2016.
13. ↑  «Total War: Shogun 2 - Archery Dojo». *Total War Encyclopaedia*. Αρχειοθετήθηκε από το πρωτότυπο στις 16 Σεπτεμβρίου 2016. Ανακτήθηκε στις 24 Αυγούστου 2016.
14. ↑  «Buddhist Temple». *Total War Encyclopaedia*. Αρχειοθετήθηκε από το πρωτότυπο στις 3 Ιανουαρίου 2017. Ανακτήθηκε στις 24 Αυγούστου 2016.
15. ↑  «Market». *Total War Encyclopaedia*. Αρχειοθετήθηκε από το πρωτότυπο στις 12 Μαΐου 2016. Ανακτήθηκε στις 24 Αυγούστου 2016.
16. ↑  «Rice Paddies». *Total War Encyclopaedia*. Αρχειοθετήθηκε από το πρωτότυπο στις 24 Απριλίου 2016. Ανακτήθηκε στις 24 Αυγούστου 2016.
17. ↑  «Trails». *Total War Encyclopaedia*. Αρχειοθετήθηκε από το πρωτότυπο στις 1 Σεπτεμβρίου 2015. Ανακτήθηκε στις 24 Αυγούστου 2016.
18. ↑  «Coastal Village». *Total War Encyclopaedia*. Αρχειοθετήθηκε από το πρωτότυπο στις 1 Σεπτεμβρίου 2015. Ανακτήθηκε στις 24 Αυγούστου 2016.
19. ↑  «Total War: SHOGUN 2 - Rise of the Samurai Campaign στο Steam». *store.steampowered.com*. Ανακτήθηκε στις 25 Αυγούστου 2016.
20. ↑  «Total War: Shogun 2 - Fall of the Samurai στο Steam». *store.steampowered.com*. Ανακτήθηκε στις 25 Αυγούστου 2016.